PRITARTA

Molėtų rajono savivaldybės

tarybos 2018 m. balandžio d.

sprendimu Nr.B1-

**MOLĖTŲ PROGIMNAZIJOS DIREKTORIAUS 2017 METŲ VEIKLOS ATASKAITA**

1. **Trumpa įstaigos veiklos rezultatų apžvalga**

Molėtų Progimnazija (toliau – mokykla) įkurta 1939.09.01. Tai bendrojo lavinimo mokykla, mokymo forma - dieninė, mokymo kalba - lietuvių kalba, vykdanti formaliojo švietimo programos pagrindinis mokymas (kodas 201001001) I-ą dalį 5-8 klasėse.

Mokyklos darbuotojai

|  |  |  |  |
| --- | --- | --- | --- |
|  |  | **2017-01-01** | **2017-12-31** |
| ***1.*** | ***Bendras darbuotojų skaičius*** | 60 | 62 |
| ***2.*** | ***Administracija*** | 4 | 4 |
| ***3.*** | ***Pedagoginių darbuotojų skaičius*** | 36 | 41 |
| Iš jų : |  |  |
| mokytojų pagrindinėse pareigose | 34 | neskirstoma |
| mokytojų antraeilėse pareigose | 2 | neskirstoma |
| Mokinio pagalbos specialistai | 4 | 4 |
| Vaiko auginimo atostogose | 1 | 2 |
| ***4.*** | ***Atestuotų pedagogų skaičius*** | 33 |  |
| Turinčio eksperto kvalifikacinę kategoriją | 2 | 1 |
| Turinčių metodininko kvalifikacinę kategoriją | 19 | 17 |
| Turinčių vyr. mokytojo kvalifikacinę kategoriją | 11 | 13 |
| Turinčių mokytojo kvalifikacinę kategoriją | 1 | 5 |
| Neatestuotų mokytojų skaičius | - | - |
| ***5.*** | Valytojos | 10 | 10 |
| Darbininkai | 3 | 2 |
| Elektrikas | 1 | 1 |
| Kompiuterių priežiūros specialistas | 1 | 1 |
| Vairuotojas | 1 | 1 |
| Buhalterė | 1 | 1 |
| Sekretorė | 1 | 1 |
| Bibliotekininkai | 2 | 1 |
|  | Budėtojas-rūbininkas | 1 | 1 |
|  | Mokytojo padėjėjas | - | 1 |

1. Mokinių skaičius 2017-09-01 – 386.
2. Mokykloje besimokančių mokinių skaičius pagal komplektus 2017-09-01

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Klasės** | | | | | | | | | | | | | | | | **Iš viso** | **Komplekto vidurkis** |
| 5a | 5b | 5c | 5d | 6a | 6b | 6c | 6d | 7a | 7b | 7c | 7d | 8a | 8b | 8c | 8d |
| 25 | 25 | 21 | 22 | 21 | 26 | 23 | 24 | 26 | 26 | 27 | 25 | 23 | 25 | 24 | 23 | 386 | 24,1 |

1. Specialiųjų poreikių mokinių – 81.
2. Nemokamą maitinimą gavo 58 mokiniai.
3. Neformalaus ugdymo būrelius lanko: mokykloje 259, už mokyklos ribų 160 mokinių.
4. Mokyklos pažangumas 97 %
5. Viso praleista pamokų 27964, iš jų 962 nepateisintų. Vienam mokiniui tenka 2,5 nepateisintos pamokos.
6. Per 2017 m. mokykloje įvyko vienas lengvo tipo nelaimingas atsitikimas.

Vykdytos integruojamos programos:

1. Rengimo šeimai ir lytiškumo ugdymo programa
2. Alkoholio, tabako ir kitų psichiką veikiančių medžiagų vartojimo prevencijos programa „Savu keliu“

Kiekviena klasė vyko į 2 edukacines išvykas per mokslo metus. Edukacinėse programose dalyvavo 91% mokinių.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Matematikos** | | | | **Anglų k.** | | | | **Meninio skaitymo** | | | | **Geografijos** | | | **Istorijos** | | | | **Dailės** | | **Epistolinio rašinio** |
| Klasės | 5 | 6 | 7 | 8 | 5 | 6 | 7 | 8 | 5 | 6 | 7 | 8 | 6 | 7 | 8 | 5 | 6 | 7 | 8 | 7 | 8 | 8 |
| I vieta | 1 | 1 | 1 |  |  | 1 | 1 | 1 |  | 1 |  |  | 1 | 1 | 1 | 1 | 1 |  |  | 1 | 2 | 1 |
| II vieta | 1 | 1 | 1 | 1 |  | 1 | 1 | 1 | 1 |  |  | 1 | 1 | 1 | 1 |  | 1 | 1 | 1 |  |  |  |
| III vieta |  | 1 | 1 | 1 |  | 1 | 1 | 1 |  |  |  | 1 | 1 | 1 | 1 | 2 | 1 | 1 | 1 |  |  |  |

Molėtų progimnazijos 2016-2017 m.m. olimpiadų, konkursų prizinės vietos:

Regioniniame skaitovų konkurse laimėta III-a vieta.

Komandinėse matematikos varžytuvėse V.Statulevičiaus taurei laimėti iškovota IV vieta.

Sportiniai laimėjimai:

|  |  |  |  |  |  |
| --- | --- | --- | --- | --- | --- |
|  | **Zoninės varžybos** | | **Rajoninės varžybos** | | |
| **mergaitės** | **berniukai** | **mergaitės** | **berniukai** | **komandos** |
| I vieta |  |  | 34 | 44 | 152 |
| II vieta | 23 |  | 12 |  | 29 |
| III vieta | 20 | 30 |  | 12 | 15 |

1. Orientavimosi sporto varžybos apskrityje II vieta
2. Ladygolas mergaičių, gimusių 2004 m. apskrities futbolo varžybose II vieta
3. Lietuvos sporto vilčių žaidynėse mergaičių ir berniukų komandos grindų riedulio varžybose iškovojo III vietas.
4. Kaune vyko praktinė konferencija „Olimpinis judėjimas ir mokykla“, kurioje buvo apdovanotos mokinės S. Minkevičiūtė ir G. Putnaitė, jos tapo mokinių konkurso laureatėmis, rašė rašinį „Kaip išsaugoti kilnius santykius tarp trenerio ir auklėtinio? “, apdovanotos diplomais ir prizais.
5. Lietuvos tautinio olimpinio komiteto prezidentė D. Gudzinevičiūtė įteikė padėką Molėtų progimnazijai už aktyvią veiklą projekte “Olimpinė karta”.
6. Lietuvos mokyklų žaidynėse mūsų mokykla 6 vietoje iš 101mokyklos.

2017 m. atliktas šių sričių progimnazijos veiklos įsivertinimas pagal 2009 metų metodines rekomendacijas:

1. 2.3.1. Mokymo nuostatos ir būdai (įvertinimas 3,2 ) III lygis.
2. 2.6.2. Vertinimas kaip ugdymas (įvertinimas 2,7 ) III lygis
3. 4.2.3. Socialinė pagalba (įvertinimas 2,8 ) III lygis

2016 m. sausio mėn. 18-22 d. NMVA išorės vertinimo komanda nustatė šių rodiklių II lygį ir įvardino juos kaip taisytinus.

Per 2017 m. patobulinta mokinio individualios pažangos ir vertinimo sistema. Matuojant pažangą, du kartus per metus rašomi kontroliniai darbai, kurie vertinami pagal dalykų ugdymo sritis ir kognityvinių gebėjimų grupes( žinios ir supratimas, taikymas, aukštesnieji mąstymo gebėjimai). Matuojant pažangą buvo nustatytos probleminės ugdymo sritys, metodiniuose pasitarimuose ir trišaliuose susitikimuose numatyti žingsniai geresniems rezultatams pasiekti, koreguoti dalykų teminiai planai. Mokinio dalykinė pažanga papildyta individualiais pasiekimais įvairiose srityse. Teikiant socialinę pagalbą mokyklos drausmės sistemoje numatytas administracijos, mokytojų ir mokinio pagalbos specialistų bendradarbiavimas įtraukiant tėvus arba globėjus.

1. **Pagrindiniai vadovo metų veiklos rezultatai pagal pareigybės aprašyme nurodytas funkcijas**

Pagal patvirtintą mokyklos strateginį 2016-2018 m. veiklos planą įgyvendinami visi numatyti uždaviniai ir siekiama užsibrėžtų tikslų.

Vykdant planinę kadrų politiką 2017 metais atleista iš darbo 10 mokyklos darbuotojų iš jų 6 pedagoginiai pensijinio amžiaus ir 4 aptarnaujančio personalo darbuotojai. Mokytojų padėjėjais įdarbinta 1 darbuotoja pilnu etatu ir keturi mokytojai, turintys mažesnį krūvį, po 0,25 etato. Nuo 2017-09-01 padidintas psichologės darbo krūvis nuo 0,5 iki 0,75 etato. Per 2017 metus naujai į darbą priimta 11 darbuotojų iš jų 6 pedagoginiai ir 5 aptarnaujančio personalo. 2017-12-31 d. progimnazijoje dirbo optimalus darbuotojų skaičius – 62 (iš jų 2 – vaiko auginimo atostogose). Per 2017 metus dirbančiųjų asmenų padidėjo 3%. Pensijinio amžiaus mokytojų sumažėjo nuo 15 % iki 2 %.

Vykdant ugdymo proceso stebėseną kaip ir kasmet ypatingas dėmesys buvo skirtas mokinių elgesio ugdymo procese prevencijai, 5-ųjų klasių adaptacinio laikotarpio problemoms įveikti ir pagalbai mokytojui pamokoje. Inicijuota ir pravesta 16 bendrų su klasių kolektyvai susirinkimų, kurių metu buvo analizuojamos mokymosi ir kitos ugdymo problemos. Dalyvauta dviejų mokytojų pamokų stebėjime jiems atestuojantis. Viso stebėta 38 pamokos iš jų 8 pamokos atestuojamų mokytojų. Su kiekvienu mokytoju susitikta individualiai ir aptartas jo darbas, ugdymo problemos, kvalifikacijos kėlimas ir edukacinės aplinkos tobulinimas su investavimo poreikiu atsižvelgiant į mokyklos prioritetus. Viso pravesta 36 pokalbiai su mokytojais ir pagalbos mokiniui specialistais. Parengtas ir patvirtintas 2017-01-23 įsakymu Nr. V-10 reagavimo į drausmės problemas pamokų metu tvarkos aprašas ir sukurta elektroninė duomenų sistema, kurios naudotojai yra visi mokyklos pedagogai ir pagalbos mokiniui specialistai. Ši sistema veikia debesų kompiuterijos pagrindu. Dalis šios sistemos informacijos interaktyviu būdu publikuojama mokyklos tinklaraštyje. Inicijuotas individualios mokinio pažangos vertinimo ir analizės projektas 5-ųjų klasių koncentre 2017 m. išplėstas 6 klasėse ir dabar jau apima pusė mokyklos mokinių.

Vykdant mokytojų ir pagalbos mokiniui specialistų kvalifikacijos kėlimą per 2017 metus buvo kryptingai dirbama keliant mokytojų kvalifikacija bendravimo su paaugliais klausimu. Ta kryptimi vykdyti trys komandiniai seminarai-mokymai su lektoriais LEU dėstytoju ir aktoriumi Vytautu Kontrimu, VŠĮ Sėkmės mokyklos ir Demokratinės mokyklos įkūrėju bei vadovu Šarūnu Diginaičiu ir vaikų psichologe-praktike Ulde Sirtautaite. Pagal mokyklos kvalifikacijos pažymėjimų registrą, vienam mokytojui vidutiniškai tenka po 40 val./metams kvalifikacijos kėlimui.

Gerinant mokykloje informacijos rinkimą ir sklaidą jos viduje mokyklos tinklaraštyje ir mokyklos google grupės paskyrose nuolat tobulinamas ir plečiamas paslaugų spektras mokytojams, mokiniams ir tėvams. Mokyklos veiklų google kalendoriuje talpinama aktuali informacija apie planuojamas veiklas ir renginius.

Bendradarbiaujant su Molėtų gimnazija ir Molėtų pradine mokykla vykdyti bendri vadovų pasitarimai ir metodinių grupių susitikimai dėl mokinių adaptavimosi ir mokymosi rezultatų. Bendradarbiaujant su Kupiškio Povilo Matulionio progimnazija su mokinių komanda dalyvauta gamtos mokslų konferencijoje ir praktinėje veikloje. Kartu su partneriu Kupiškio Povilo Matulionio progimnazija ir Robotikos akademija parengtas ES investicinis projektas „Integracinių edukacinių dienų modelio taikymas tobulinant matematikos gebėjimus“ pagal priemonę „09.2.1-ESFA-K-728 Ikimokyklinio ir bendrojo ugdymo mokyklų veiklos tobulinimas“. Projektas praėjo I-ojo etapo atranką, tačiau dėl sumažintų ES lėšų šiai programai negavo finansavimo. Projekte numatytos veiklos mokykloje pradedamos įgyvendinti savarankiškai. 2017 metų lapkričio mėn. buvo vykdyta 5-ųjų klasių koncentre dienos integruota edukacija vieną savaitę. Metodiniame lygmenyje toliau dirbama tobulinant šio formato edukaciją ir ją pritaikant kitų klasių koncentruose.

Vaiko gerovės komisijoje spęsti ugdymo ir elgesio problemų turinčių mokinių klausimai. Bendradarbiaujat su savivaldybe, rajono vaiko teisių tarnyba, policijos pareigūnais ir kitomis institucijomis spęsti mokinių, turinčių elgesio problemų ugdymo klausimai. Vykdant bendradarbiavimą su tėvais per 2017 metus organizuoti du mokinių, jų tėvų ir globėjų susitikimai (trišaliai ) su mokyklos mokytojais siekiant aptarti mokinių individualų mokymąsi ir elgesį.

Siekiant racionaliai ir efektyviai valdyti mokyklos turtą ir finansinius resursus vykdyta kasmetinė inventorizacija, atnaujinta susidėvėjusi kompiuterinė ir kopijavimo technika bei kitas mokyklos materialinis turtas. Atliktas einamasis visų pagrindinių mokomųjų patalpų remontas. Dviejų mokytojų pagerintos darbo sąlygos pritaikant jų darbui didesnes patalpas.

Siekiant aprūpinti mokytojų darbo vietas kompiuterine technika ir programine įranga bei resursais tęsiamas mokytojų darbo vietų kompiuterinės technikos ir programinės įrangos atnaujinimo procesas. Pratęsta ugdymui tinkamo e-turinio medžiagos iš Šviesos leidyklos prenumerata bei sutartis su Vyturio leidykla dėl elektroninės bibliotekos naudojimo ugdymo tikslais. Išplėsta STEAM bazė. Šalia LEGO robotikos bazės įsigyta įrangos BBC kompanijos mikrokompiuteriams micro:bit programuoti siekiant tinkamai pasiruošti STEAM mokslų integravimui į formalųjį ugdymą, nes nuo 2017-09-01 visi mokyklos penktokai gavo po mikrokompiuterį. Mokykloje inicijuotas tradicinis kasmėnesinis penktokų programavimo konkursas išnaudojant gautą mikrokompiuterinę įrangą. Intensyviai bendradarbiaujama su šio projekto iniciatoriais ir kūrybinėmis dirbtuvėmis Vilniuje „Technariumas“.

Keliant mokytojų IKT kvalifikaciją per 2017 metus gamtos mokslų ir informatikos mokytojai įgijo naujų IKT kompetencijų, dirbant su atviro kodo ir debesų kompiuterija, o įgyta patirtimi dalijasi su kitų dalykų mokytojais.

Vykdant asignavimų valdytojo funkciją MK ir aplinkos lėšos buvo naudojamos pagal patvirtintas metodikas. 2017 m. mokinio krepšelio lėšų gauta ir panaudota 499,6 tūkst. €: iš jų darbo užmokesčiui ir socialiniam draudimui 485,9 tūkst. €. Pagal MK metodiką skirta ir panaudota MK lėšų: vadovėlių pirkimui 5,7 tūkst. €, mokymo priemonėms 4,4 tūkst. €, kvalifikacijos kėlimui 2 tūkst. €, pažintinei veiklai ir profesiniam orientavimui 0,8 tūkst. €, informacinėms komunikacinėms technologijoms diegti 0,8 tūkst. €. Atleistiems keturiems mokytojams ir bibliotekos vedėjai išmokėta 6 mėn. vidutinio darbo užmokesčio kompensacija 15,7 tūkst. €. Kompiuterių klasei pirkta septyni kompiuteriai ir monitorius 1,9 tūkst. €. Nemokamam mokinių maitinimui gauta ir panaudota 16,2 tūkst. €. Mokinių pavėžėjimui gauta ir panaudota 25,6 tūkst. €. Savivaldybės savarankiškoms funkcijoms lėšų gauta ir panaudota 209,5 tūkst. €. iš jų darbo užmokesčiui ir socialiniam draudimui 133,1 tūkst. €. Prekėms gauta panaudota 4,5 tūkst. €: patalpų einamajam remontui panaudota 1,2 tūkst. €., ūkinėms medžiagoms ir valymo priemonėms panaudota 3,3 tūkst. €. Transporto išlaikymui panaudota 4,9 tūkst. €. Šias lėšas sudaro mokinių pavėžėjimas mokykliniu autobusu jo draudimas ir remontas. Komunalinėms paslaugoms panaudota 54,7 tūkst. €: iš jų šildymas 41,9 tūkst. €, elektros sunaudota už 9,6 tūkst. €, vandens sunaudota už 1,8 tūkst. €, šiukšlių išvežimui panaudota 1,4 tūkst. €. Kitoms paslaugoms gauta ir panaudota 2,9 tūkst. €. Tai lėšos programų priežiūrai, kopijavimo technikos ir spausdintuvų priežiūrai, kompiuterių draudimui. Ryšių paslaugoms gauta ir panaudota 0,3 tūkst.€, tai lėšos 3 TEO telefonų abonentams ir 28 TELE2 tarnybiniams numeriams apmokėti. Laikraščių ir žurnalų prenumeratai panaudota 0,2 tūkst. €. Mitybai gauta ir panaudota 8 tūkst. €, tai gamybos išlaidų lėšos. Personalo kvalifikacijos kėlimui panaudota 0,4 tūkst. €, tai vyr. buhalterės, sekretorės, direktoriaus pavaduotojo, kompiuterių sistemos specialisto kvalifikacijai kelti lėšos. Privalomai darbuotojų sveikatos patikrai panaudota 0,5 tūkst.€. Iš paslaugų mokykla per metus papildomai surinko 2026 €.

Finansinius metus baigėme be kreditorinių įsiskolinimų.

1. **Praėjusių metų vadovo svarbiausios iniciatyvos ir spęstos problemos bei keliami nauji einamųjų metų uždaviniai ir laukiantys iššūkiai.**

Sprendžiant:

1. išorės vertinimo metu nustatytų taisytinų rodiklių tobulinimą, atsižvelgiant į NMVA paskirto mokyklos konsultanto po išorės vertinimo išsakytas pastabas 2017 m. pradėtos naujos veiklos, mokinių pažangos vertinimas ir drausmės stebėjimas ir prevencija, kurios leidžia pagerinti mokinių pasiekimus ir mokyklos mikroklimatą;
2. mokinių mokymosi turinio diferencijavimo ir individualizavimo klausimą pagal mokyklos išorės vertinimo ataskaitos duomenis inicijuota mokyklos mokinių individualios pažangos vertinimo, stebėjimo ir analizės sistema, kuri nuo 2017 m. pradėta taikyti 5-ųjų ir 6-ųjų klasių koncentruose;
3. pagalbos mokytojui ir mokiniui klausimą pamokų metu ir mokyklos socialinio pedagogo veiklos efektyvinimą pagal mokyklos išorės vertinimo ataskaitos duomenis ir mokyklos konsultanto po išorės vertinimo rekomendacijas, patobulinta ir išplėsta drausmės sistema, kuri šiuo metu leidžia stebėti mokytojų, klasės vadovų ir pagalbos mokiniui specialistų bendradarbiavimą sprendžiant ugdymo ir elgesio problemas ir teikti naujus statistinius duomenis, reikalingus greitiems sprendimams priimti.

Šie veiksmai skatina darbuotojus ir klasių kolektyvus imtis komandinės ir kartu personalinės atsakomybės už bendrus mokyklos rezultatus ir kartu kiekvieno mokinio individualius pasiekimus.

Siekiant didinti mokinių pilietinį aktyvumą ir domėjimąsi valstybės istorija bei dalyvavimą valstybės šventėms skirtuose renginiuose ir veikloje mokykla tęsia pradėta 2015 metais tradiciją ir kas metai rengia viešą koncertą-renginį Molėtų kraštui vasario 16 d. paminėti.

Vykdant užsibrėžtą strateginį uždavinį pagerinant tiksliųjų, informacinių technologijų ir gamtos mokslų integraciją įgyvendinant STEAM idėjas, numatyta integruoti į neformalųjį ugdymą BBC kompanijos inicijuotą edukacinį projektą, lavinanti mokinių kūrybiškumą ir leidžianti mokiniui kaip vartotojui palaipsniui tapti kūrėju. Nuo 2017 spalio mėnesio pradėti rengti penktokų kasmėnesiniai programavimo konkursai. Šį veikla pradėta 2016 m. tęsiama toliau siekiant strategiškai užsibrėžtų tikslų pagerinti STEAM mokslų pasiekimus integruojant LEGO ir BBC kompanijų edukacinius produktus į formalųjį ugdymą nuo 2018 rugsėjo mėn.

Šiais metais vertinant 2016-2018 m. strateginio mokyklos veiklos plano įgyvendinimą ir nuveiktus darbus, bei atsižvelgiant į ateities iššūkius ir valstybės viziją švietimo srityje bus parengtas naujo 2019-2021 m. laikotarpio strateginio plano projektas.

Keliant mokytojų kvalifikaciją ir kompetencijas 2018 m. bus toliau tęsiami komandiniai mokymai su vaikų psichologe-praktike Ulde Sirtautaite apie paauglystės ypatumus mokykloje ir gero mikroklimato mokykloje kūrimą. Taip pat 2018 m. suplanuotas mokytojo-praktiko Andriaus Berniukevičiaus seminaras visai komandai tema „Efektyvaus mokymo(si) principai ir metodai“. Mūsų mokyklos mokytojų komanda 2018 m. pavasarį suplanavo metodinį renginį rajono švietimo įstaigoms tema „Debesų kompiuterija ugdymo procese“. Patirtimi dalinsis administracija ir mokytojai.

Atsižvelgdamas į NMVA konsultanto po išorės vertinimo duotus patarimus 2018-2019 m.m. panaudojant mokyklos resursus ir MK teikiamas galimybes, bendradarbiaujant su mokyklos metodine taryba ir pažangių skaitmeninių mokymo priemonių ir turinio platintojais, įdiegsiu naujos technologijos skaitmeninio turinio priemonę geresniems ugdymo rezultatams pasiekti.

Vykdant kadrų politiką 2018 metais sieksiu išlaikyti gerus ugdymo rodiklius pasiekiančius mokytojus ir pasiektą 2017 m. žemą mokytojų-senjorų procentą. Tuo pačiu su visa komanda sieksiu naujų veiklų ir naujų darbo formų STEAM mokslų srityje. Tęsime geras iniciatyvas ir bendradarbiavimą su partneriais siekiant ugdyti mokinių kūrybiškumą. Sieksiu išlaikyti ir didinti mokytojo padėjėjų skaičių ir ieškosiu galimybių, bendradarbiaujant su LDB, toliau įdarbinti savanorius mokytojo padėjėjo pareigose.

Labai svarbi mokyklai yra jos pastatų energetinė būklė. Dalis mokyklos šildymo sistemos veikia neefektyviai ir šaltuoju metu laikotarpiu yra sunku subalansuoti šilumos srautus. Reikalinga pastatų ir šilumos ūkio renovacija. 2018 m. planuojama pradėti palaipsninė mokyklos apšvietimo sistemos renovacija panaudojant LED technologijas.

Kazimieras Karalius

Molėtų progimnazijos direktorius